12. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.38685 της 31/30 Μαρτ.1972 (ΦΕΚ Β΄246) Περί προσκλήσεως διδασκάλων προς συμμετοχήν εις διαγωνισμόν μετεκπαιδεύσεως μείζονος διαρκείας εις το Διδασκαλείον Δημοτικής Εκπαιδεύσεως. 1.Ο διαγωνισμός προς διετή μετεκπαίδευσιν διδασκάλων εις το Διδασκαλείον Δημοτικής Εκπαιδεύσεως θα διεξαχθή κατά μήνα Ιούλιον του τρέχοντος έτους. 2.Δικαίωμα συμμετοχής εις την διαδικασίαν προκρίσεως και διαγωνισμού έχουν διδάσκαλοι και διδασκάλισσαι α)συμπληρούντες πενταετή δημοσίαν εκπαιδευτικήν υπηρεσίαν την 31ην Δεκ. 1972, ηλικίαν ουχί μεγαλυτέραν των 40 ετών, συμπληρουμένην ομοίως κατά την ως άνω ημερομηνίαν και β)έχοντες υπηρεσιακήν επίδοσιν δικαιολογούσαν προαγωγήν κατά τας διατάξεις των παρ. 3 και 4 του άρθρ. 37 του Ν.Δ. 651/1970 «περί οργανώσεως της Γενικής Εκπαιδεύσεως και διοικήσεως του προσωπικού αυτής, «διακρινόμενοι δε δια το ήθος και τον χαρακτήρα, υπό την έννοιαν των σχετικών διατάξεων του άρθρ. 36 του μνημονευθέντος Ν.Δ. 651/1970, δια την έφεσιν και την δυνατότητα προς περαιτέρω μάθησιν, την επιστημονικήν και πνευματικήν καλλιέργειαν και δια τα εν γένει προσόντα των. 3.Οι Επιθεωρηταί Δημοτικής Εκπαιδεύσεως δέον όπως: α)Καλέσουν τους διδασκάλους της περιφερείας των, τους συγκεντρούντας τας προϋποθέσεις της περίπτ. α΄της προηγουμένης παραγράφου και επιθυμούντας να τύχουν μετεκπαιδεύσεως, να υποβάλουν αυτοίς δια των Διευθυντών των σχολείων των, μέχρι και της 15 Απριλίου ε.ε., αίτησιν μετά ιδιογράφου βιογραφικού σημειώματος αναφερομένου εις την οικογενειακήν και στρατολογικήν κατάστασιν, τας σπουδάς, την εκπαιδευτικήν, κοινωνικήν, εθνικήν, πνευματικήν και επισημονικήν δράσιν αυτών. β)Ελέγξουν όλας τας υποβληθείσας αιτήσεις των υποψηφίων, ίνα διαπιστωθή εάν άπαντες πληρούν τας προϋποθέσεις της μνημονευθείσης ως άνω περιπτώσεως της παρ. 2 και συντάξουν, βάσει των παρ’ αυτοίς τηρουμένων υπηρεσιακών φακέλλων εκάστου και της εξ επιθεωρήσεως ιδίας αυτών αντιλήψεως, «ειδικήν έκθεσιν καταλληλότητος» δι’ έκαστον τούτων, κατά τας περί ουσιαστικών προσόντων και κρίσεως πρακτέων διατάξεις των άρθρ. 35, 36 και 37 του Ν.Δ. 651/1970. γ)Σχηματίσουν εν συνεχεία δι’ έκαστον υποψήφιον ίδιον φάκελλον περιλαμβάνονται την αίτησιν, το ιδιόγραφον βιογραφικόν σημείωμα, την έκθεσιν καταλληλότητος και αντίγραφον του ατομικού Δελτίου (καρτέλλας) αυτού και υποβάλουν τους σχηματισθησομένους φακέλλους τούτους, μέχρι της 30ης Απριλίου, το βραδύτερον, εις τον προϊστάμενον των Νομαρχιακών Επιθεωρητήν Δημοτικής Εκπαιδεύσεως. δ)Συντάξουν ονομαστικήν κατάστασιν, κατ’ αλφαβητικήν σειράν, πάντων των υποβαλόντων αιτήσεις περιλαμβάνουσαν δι’ έκαστον τούτων: αα) Ονοματεπώνυμον, όνομα πατρός και μητρός, ββ) έτος και τόπον γεννήσεως, αριθμόν εγγραφής εις τα Μητρώα αρρένων ή τα Δημοτολόγια, γγ) βαθμόν εν τη υπηρεσία, δδ) σχολεία εις α υπηρέτησεν από του διορισμού του, εε) διεύθυνσιν κατοικίας του. Την εν λόγω ονομαστικήν κατάστασιν υποβάλλουν απ’ ευθείας και εντός της αυτής ως άνω προθεσμίας εις τον αρμόδιον Γενικόν Επιθεωρητήν των. 4.Οι Νομαρχιακοί Επιθεωρηταί, αφού ελέγξουν και συμπληρώσουν το εν εκάστω φακέλλω υποψηφίου προς πρόκρισιν ατομικόν Δελτίον (καρτέλλαν) βάσει των παρ’ αυτοίς στοιχείων, υποβάλλουν τούτους εις τον προϊστάμενον των Γενικόν Επιθεωρητήν Δημοτικής Εκπαιδεύσεως, μέχρι 10ης Μαΐου ε.ε. το βραδύτερον. 5.Οι Γενικοί Επιθεωρηταί συγκαλούν εις μίαν των τακτικών συνεδρίων του Μαΐου ή των πρώτων ημερών του Ιουνίου το παρ’ αυτοίς Α.Π.Υ.Σ.Δ.Ε. όπερ μελετά πάντα τα περιελθόντα αυτώ στοιχεία δι’ έκαστον των υποψηφίων, λαμβάνον δε υπ’όψιν ταύτα, την εισήγησιν του εισηγητού και την ιδίαν αντίληψιν των μελών του, αποφασίζει δια πράξεως αυτού περί της καταλληλότητος ή μη εκάστου τούτων. Αντίγραφον της πράξεως ταύτης του Α.Π.Υ.Σ.Δ.Ε. οι Γενικοί Επιθεωρηταί υποβάλλουν εις την αρμοδίαν Διεύθυνσιν του Υπουργείου (Δ/νσιν Σχολών Εκπαιδεύσεως Διδακτικού Προσωπικού) το βραδύτερον μέχρι 10ης Ιουνίου ε.ε. ταυτοχρόνως ειδοποιούν τους προκριθέντας περί της προκρίσεως αυτών, μέσω των οικείων Επιθεωρητών. 6.Ο διαγωνισμός θα διεξαχθή μόνον γραπτώς και επί των αυτών θεμάτων συγχρόνως εν Αθήναις και Θεσσαλονίκη και εις ημερομηνίαν ορισθησομένην δι’ υπουργικής αποφάσεως. Εις τον εν Θεσσαλονίκη διαγωνισμόν θα παρουσιασθούν οι υπηρετούντες εις τας Ε΄, ΣΤ΄, Ζ΄ και Δ΄ (πλην των Νομών Ευρυτανίας και Φθιώτιδος) Ανωτέρας Εκπαιδευτικάς Περιφερείας, οι δε των υπολοίπων Ανωτέρων Εκπαιδευτικών Περιφερειών ως και οι των Νομών Ευρυτανίας και Φθιώτιδος θα παρουσιασθούν εις τον εν Αθήναις τοιούτον. 7.Εξεταστέα μαθήματα ορίζονται: α)Γραφή καθ’ υπαγόρευσιν 15 – 20 στίχων πεζού κειμένου αρχαίου συγγραφέως της αττικής διαλέκτου, μετάφρασις και σύντομος ανάπτυξις τούτου. β)Ψυχολογία του παιδός. γ)Γενική Παιδαγωγική και δ)Γενική και Ειδική Διδακτική. Η παρούσα δημοσιευθήτω δια της Εφημερίδος της Κυβερνήσεως και κυρωθήτω νομοθετικώς. (Αντί της σελ. 272,03) Σελ. 272,03(α) Τεύχος 460 – Σελ. 139 Μετεκπαίδευση δημοδιδασκάλων 32.Γ.η.12 